อิสลามแบงก์โดดฮุบนวลิสซิ่ง
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
18 ส.ค. 2554

ควักเงิน558ล้านถือหุ้นใหญ่49%
หวังได้เงินทุนเพิ่มเสริมสภาพคล่องโพสต์ทูเดย์ — ผู้ถือหุ้นนวลิสซิ่งไฟเขียว ให้ธนาคารอิสลามถือหุ้นใหญ่ 49% รับเงินสด 558 ล้านบาท หวังเพิ่มสภาพคล่อง
นายนันทพล พงษ์ไพบูลย์ กรรมการผู้จัดการ บริษัท นวลิสซิ่ง เปิดเผยว่า คณะกรรมการบริษัทได้มีมติเห็นชอบตามข้อเสนอของธนาคารอิสลามแห่งประเทศไทยที่ต้องการเข้ามาร่วมลงทุนกับบริษัท โดยต้องมีการเพิ่มทุนจดทะเบียนจาก 750 ล้านบาท เป็น 950 ล้านบาท ด้วยการออกหุ้นสามัญ 200 ล้านหุ้น มูลค่าที่ตราไว้หุ้นละ 1 บาท รวม 200 ล้านบาท 
ทั้งนี้ ธนาคารอิสลามจะเข้ามาถือหุ้นจำนวน 465.50 ล้านหุ้น ในราคาหุ้นละ 1.20 บาท รวม 558.6 ล้านบาท โดยใช้วิธีการซื้อจากผู้ถือหุ้นเดิมจํานวน 265.50 ล้านหุ้น ด้วยวิธีการทําคําเสนอซื้อบางส่วน และซื้อจากหุ้นเพิ่มทุนแบบเฉพาะเจาะจงที่บริษัทออกให้อีก 200 ล้านหุ้น 
อย่างไรก็ตาม ขั้นตอนดำเนินงานนั้นจะต้องขออนุมัติจากที่ประชุมวิสามัญผู้ถือหุ้นในวันที่ 13 ก.ค.นี้ และคาดว่าจะตั้งโต๊ะรับซื้อหุ้นจากผู้ถือหุ้นรายย่อยแล้วเสร็จภายในสิ้นเดือน พ.ย.นี้ 2553 ซึ่งคาดว่าขั้นตอนทุกอย่างจะแล้วเสร็จภายในสิ้นเดือน ธ.ค.นี้
สำหรับทิศทางดำเนินธุรกิจของบริษัท หลังการเข้าร่วมทุนของธนาคารอิสลามนั้น บริษัทยังคงดำเนินธุรกิจไปในทิศทางเดิม คือ การดำเนินธุรกิจให้บริการสินเชื่อเช่าซื้อ และสินเชื่อเช่าทางการเงิน โดยเน้นการขยายสาขาเพิ่มเติมให้ครอบคลุมพื้นที่ภาคใต้ เพื่อรองรับให้สินเชื่อแก่กลุ่มลูกค้ามุสลิมนอกจากนั้น ธนาคารอิสลามฯยังมีแผนเสนอซื้อหุ้นบริษัทหลักทรัพย์จัดการกองทุนเอ็มเอฟซี
โดยคาดหวังถึงการได้รับการสนับสนุนวงเงินสินเชื่อจากธนาคารอิสลามในการขยายธุรกิจเพิ่มสภาพคล่องและทำให้บริษัทมีเสถียรภาพทางการเงินมากขึ้น